Gajanos herbas

Gajanos herbas – Gajanos valstybinis simbolis. Patvirtintas Jungtinės Karalystės parlamento 1966 m. vasario 22 d.

Herbą sudaro:
 Šalmo papuošalas – indėniškas galvos apdangalas, dar vadinamas „Kasiko karūna“, simbolizuoja šalies indėnus. Deimantai karūnos šonuose simbolizuoja šalies turtus.
 Šalmas – karališkoji Britanijos insignija.
 Skydininkai – du jaguarai (būdingas Gajanai gyvūnas, jėgos simbolis), laikantys kirtiklį (simbolizuoja kasybos pramonę), cukranendrę ir ryžių kuokštą (simbolizuoja žemės ūkį).
 Skyde pavaizduotas nacionalinis šalies augalas gigantiškoji viktorija, bangos – trys svarbiausios šalies upės, hoacinas – nacionalinis paukštis.
 Devizas – One people, One Nation, One Destiny („Viena liaudis, Viena tauta, Vienas likimas“).

Gajanos atributika
Valstybiniai herbai